Samas ei ole VL lihtsa ajalooga ega kergesti mõistetav. Ka hinnangud tema tegevusele ja olemusele on üsna mitmepalgelised. Ühes tuleb siiski nõustuda - erinevalt nõukogude aegsest ajalookäsitlusest, ei olnud mitte mingil moel tegemist fašistliku organisatsiooniga.  Ja ilmselt tuleb nõustuda ka selles, et vapside liikumine muutus ohtlikuks president Pätsi võimule, kes vastandas oma tegevuse vapside tegevusele. Kuid nii Pätsi kui ka vapse ühendas üks idee - tugev presidentaalne võim. Meetodid selle saavutamiseks olid ent erinevad, rääkimata inimestest, keda eesmärgi saavutamisel kasutada.